Oberried ĉe la Lago de Brienz

Oberried ĉe la Lago de Brienz (en la germana lingvo Oberried am Brienzersee) estis ĝis la 31-a de decembro 2009 komunumo de la distrikto Interlaken kaj ekde la 1-a de januaro 2010 komunumo de la administra distrikto Interlaken-Oberhasli en Kantono Berno, Svislando. Ĝi havis 482 loĝantojn je la 31-a de decembro 2010.

 Geografio 
Oberried situas en Berna Oberlando ĉe la norda flanko de la Lago de Brienz. En sudo la komunumo leviĝas ĝis al la monto Tannhorn, kiu kun alteco de 2221 m m.s. estas la plej alta punkto de la komunumo. La komunumo konsistas el la vilaĝo Oberried kaj la setlejoj Ey, Rieden, Gummla, Wychel, Derfli kaj Biel.

La teritorio de la komunumo etendiĝas sur areo de 20,12 km², de kiuj 43,3% estas kovritaj de arbaro, 38,2% servas por agrikulturo kaj 2,4% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Oberried ĉe la Lago de Brienz limas en nordoriento al Flühli (LU), en oriento al Brienz, en sudo al la Lago de Brienz, en okcidento al Niederried ĉe Interlaken, kaj en nordokcidento al Habkern.

 Trafiko 
Tra la komunumo pasas la kantona ĉefvojo n-ro 6/11 de Interlanken al Brienz. La komunumo disponas pri stacidomo ĉe la etspura trajnlinio de Interlaken tra Brünig-Pasejo al Lucerno.

 Historio 
La unua dokumenta mencio de Ried datiĝas el la jaro 1291 kiel Riede.
Fonto: Anne-Marie Dubler: Niederried ĉe Interlaken en Historia Leksikono de Svislando (2009-08-06) La unua dokumenta mencio de Oberried datiĝas el la jaro 1303 kiel Obirnriet.Fonto: Anne-Marie Dubler: Oberried ĉe la Lago de Brienz en Historia Leksikono de Svislando (2009-08-13) Dum mezepoko Oberried apartenis al la Senjorujo Ringgenberg kun kiu ĝi en la jaroj 1411 kaj 1439 fariĝis havaĵo de la Monaĥejo Interlaken. Post la mondigo de la monaĥejo pro la reformacio de 1528 Oberried fariĝis parto de la Voktejo Interlaken, kiu post la fino de la Helveta Respubliko en la jaro 1803 fariĝis la distrikto Interlaken kaj en la jaro 2010 integrita en la nova administra distrikto Interlaken-Oberhasli.

 Vidu ankaŭ 
 Aliaj signifoj de Oberried
 Oberried am Brienzersee (stacidomo)
 Ebligen (stacidomo)

 Notoj kaj referencoj 


 Eksteraj ligiloj 

 ĉe la Lago de Brienz.ch Oficiala retejo de la komunumo Oberried ĉe la Lago de Brienz